231 



között, de csupán a belső szemölcsnek, valamint a hátulsó második 

 és harmadik izülékének csévelapján itt-ott gyéren és szabálytalanul 

 szétszórva fordulnak elő a vaskos csévék. Tekintetbe véve, hogy a 

 maró káliluggal kezelt karcsú csévóket mindig egészen üreseknek 

 találtam, mig a vaskosakban ugyanazon kezelés mellett az elvá- 

 lasztott szál hosszirányú sorokban sűrűn szemcsézett maradványa 

 megmaradt, jogosan vélem azt következtetni, hogy a kétféle csévék 

 által kivezetett váladék különböző természetű, és valószinűnek tartom, 

 hogy a sima, száraz, selyemszerű szálakat a karcsú, a ragacsos, 

 csomócskákkal gyöngyözötteket pedig a vaskos csévék szolgáltatják. 

 A csévék száma hozzávetőleges számítás szerint a következő : a 

 külső fonó kis lapján állandóan csak egyetlen, karcsú cséve van, 

 melynek száleresztője csak fele akkora, mint a többi karcsú csévékó ; 

 a belső fonó csévelapján van mintegy 100, a hátulsó fonó második 

 izülékén 80, a harmadikon 70, a végizüléken végre mintegy 25, 

 azaz kerekszámmal összesen mintegy 270 és a mindkétoldali fonó- 

 szemölcsök csóvelapjain mintegy 540 cséve, mely ugyanannyi finom 

 szálat qreszt. 



A potroh hátulsó sarkán nyílik haránt réssel az alfél (II. 

 T. 1, 2, 3.), mely kicsucsorodó, félholdalakú, billentyűszerű alsó és 

 felső ajakkal záródik. 



Az egész potroh sűrűn szőrözött; a hasoldali szőrök mintegy 

 0-40— 0'45, a hátoldaliak 0'40— 0-80 mill. hosszúságot érnek el. 

 B e r t k a u szerint az Atypus piceus légcsőtüdei elülső ajakának 

 külső zuga felett sajátságos, lelapult, karélyosan elágazó szőröket 

 visel ; 15 ) a szucsáki példányoknál ezek a szőrök egészen hiány- 

 zanak és a köztakaró azon a helyen csak néhány elsatnyult, hegyén 

 gyakran tompított (talán a hátulsó láb által elkoptatott) szőrt visel 

 (IV. T. 2.), legnagyobb részében pedig csupasz. Maga a vékony 

 chitintakaró az egész potrohon finoman hullámzatosan redőzött és 

 meglehetősen szabályos közökben belül tágabb, kifelé elszűkülő 

 likacscsatornák által áttört. Az ismételve említett hátpikkely fino- 

 mabb szerkezetére nézve csak annyiban tér el a potroh többi ré- 

 szétől, hogy igen szabályosan és sűrűn álló szőrei csak - 35 mill. 

 hosszúságúak, ós hogy chitintakarója nem hullámzatosan redőzött, 



hanem mint a hátpajzsé, hálózatosán reczézett. 



Dt: Entz Géza. 



15 ) Ueber die Respirationsorgane der Araneen. (Arch. f. Ntttargesch. 38. 

 Jahrg. 1872. p. 312.) 



